🌎 🌎 🌎

**Delovi zamenjuju celinu**

Pošto na vebu postoji sve, a ne postoje stalni načini pristupa kojima bi se kukolj odvojio od žita, svi smo prinuđeni da nađemo naše sopstvene staze, napravimo naše sopstvene, lične **isečke sveta**. Jedna ilustrativna slika razvoja je МРЗ, jedan novi sistem za digitalno skladištenje muzike. Većina još uvek kupuje muziku na CD-ovima, koji su nastali razvojem od starih gramofonskih ploča. Kao i štampane knjige i novine, tako su i CD-ovi gotovi, završeni proizvodi sa početkom, sredinom i krajem. Čovek ne može sam da sastavi sadržaj onako kako mu padne na pamet; premda može biti da mu je temeljito dosadio prvi stav Betovenove pete, ipak ne može da ga zameni nekom Vagnerovom [Wagner] uvertirom. Nekome to može da se sviđa ili ne sviđa, ali to je tako.

МРЗ je konkretan primer logike veba. U načelu, sve to postoji onde napolju, i svaki pojedini korisnik sastavlja svoju sopstvenu, ličnu celinu od postojećih fragmenata koji se odnosi prema CD-u kao što se veb odnosi prema knjizi.

Internet tu savršeno odgovara, i on je na najmanje dva načina važan dodatni uzrok vladajuće neoliberalne ideologije. WWW slobodu i izbor *(freedom of choice)* u velikim gomilama. Ali na strani gubitaka možemo, između ostalog, napisati **unutarnja povezanost**, celina i polaganost.

… Kultura više nije u stanju da se obnovi. Ne postoji nikakva stvarna kreativnost, već bujica kombinacija. Nagomilavanje trendova jednih na druge znači da ne postoji istinska promena, negi **reciklaža starog**.

… Kada se sve veća količina informacija prenosi sve bržim tempom, postaje sve teže stvarati priče, nizove, razvojne tokove. Fragmenti prete da postanu jedini koji vladaju. To utiče i na način na koji se odnosimo i prema znanju, i prema radu i prema stilu života. **Uzrok i posledica, unutarnji organski rast, sazrevanje i iskustvo**, takve kategorije bivaju izložene teškom pritisku u takvim situacijama. A fenomen je kao takav naravno daleko obuhvatniji. Između ostalih oblasti, novinarstvo, obrazovanje, radni život, politika i privatni život bivaju na srodne načine pogođeni tendencijom nagomilavanja uvis.

Tomas Hilan Eriksen, Tiranija trenutka, Beograd, Biblioteka XX vek, 2003, str. 144-145, 151-152..

🌎 🌎 🌎

**Дезинтеграција**

"Вишак информација је феномен - каже Maрасел Бовенс - на који се западна друштва већ данас жале. Људи живе са свакодневном акумулацијом новина и магазина на једној страни и бројних радио и телевизијских канала на другој... **Вишак информација води ка**, што је доста парадоксално, **њиховој дезинтеграцији**; појединац не може да чита, слуша и гледа у исто време и мора да стално бира измећу мноштва чланака и праксе. 'Информација у нашем друштву постаје огроман мозаик загонетки од којег сваки појединац ухвати само делове и са доста тешкоћа покушава да их састави"

Поводом оваквог развоја информатике Алвин Тофлер пише: "Информативна бомба је управо експлодирала у нашој средини, засула нас шрапнелом слика и драстично изменила начин на који свако од нас опажа и поступа у свом личном свету. До појаве средстава јавног информисања, дете из првог таласа расло је у селу које се споро мењало па је свој модел стварности градило од слика приманих из шачице извора - од учитеља, саветника, поглавице или неког великодостојника, а првенствено од породице... Други талас је умножио број канала путем којих је појединац стицао своју слику о стварности. Дете више није добијало слику само из природе и од људи, већ и из новина високотиражних часописа, преко радија и вишеканалске телевизије... Трећи талас је изворе информација проширио до неслућених размера (видео-касете, полароид-снимци, ксерокс-копије и сл.) (Alvin Toffler - The third wave New York, William Morrow, 1980)

Бошко Влаховић, Школски мултимедија центар, Београд, Дидакта, 1998, стр. 24-25.

🌎 🌎 🌎

**Cut and paste - pisanje romana**

Prvo bih u kompjuteru letimicno pregledao oko stotinu romana, naucnih tekstova, Bibliju, Kuran i nekoliko telefonskih imenika (mogu odlicno da posluze za davanje imena). Recimo oko sto, sto dvadeset hiljada strana. Onda bih sve tekstove nasumice ispremestao, pomesao, uz par izmena, na primer sve sto pocinje na A bih izbacio. Tako bih imao roman koji je istovremeno i lipogram. Zatim bih sve strane odstampao stampacem i pazljivo procitao nekoliko puta, a najvaznije odlomke podvukao. Zatim bih sve papire natovario na kamion i odvezao do najblize peci za spaljivanje otpadaka. Dok bi tako papiri goreli, sedeo bih ispod drveta sa olovkom i parcetom papira u ruci, i pustio misli da lutaju sve dok mi ne padne na pamet nekoliko redova, kao sto su na primer: "Mesec juri visoko na nebu, suma susti.“ Naravno to ne bi bilo nalik na roman vec na haiku. Ali to nije ni vazno. Najvaznije je poceti.

Umberto Eko, Nama je potreban Luter interneta, Naša borba, Nedeljna, 18. maj 1997.

<http://www.yurope.com/nasa-borba/arhiva/Maj97/1805/1805_17.HTM>